Heilung

**Heilung** er et musikkprosjekt innen verdensmusikk og ambient med medlemmer fra Danmark, Norge og Tyskland. Bandnavnet er et tysk substantiv som betyr «helbredelse».

Musikken er basert på tekster og runeinnskrifter fra germanske folkeslag i jernalderen og vikingtiden, og tematiserer blant annet germanske guder, jotner og valkyrjer. Bandet beskriver uttrykket som «amplified history» (norsk: «forsterket historie»):– Amplified history stands for ancient sounds, poetry, and wisdom, mediated and amplified through modern technology. We are amplifying it by bringing a ritual into a sound studio and onto a modern stage, using modern light and sound systems to enhance it.Heilung kaller konsertene sine «ritualer». De opptrer med et større ensemble på scenen, og fremføringene er sterkt sceniske og teatralske. Musikere og dansere er kledt i kostymer inspirert av historiske antrekk, med paganistiske elementer som masker, benpiper, dyrehorn og grener fra løvtrær. Lokale reenactment-grupper deltar ofte i fremføringene.

## Historie
Heilung ble grunnlagt i 2014 i København, Danmark av den tyske vokalisten Kai Uwe Faust og den danske produsenten Christopher Juul. Juul, som siden 2003 hadde drevet platestudioet Lava, beundret Fausts arbeid som tatovør, så de inngikk en avtale der Faust tilbød gratis tatoveringer i bytte mot hjelp til å spille inn noen dikt.

I 2015 begynte Maria Franz i Heilung, opprinnelig som sesjonsvokalist. Hun var Juuls mangeårige partner, og de arbeidet også sammen i bandet Euzen. Samme år ga Heilung ut det egenproduserte debutalbumet *Ofnir*, og Franz ble offisielt bandets tredje medlem.

Bandets første opptredener fant sted i 2017 på festivalene Castlefest (Nederland) og Midgardsblot (Norge). Opptredenen på Castlefest ble spilt inn og utgitt med tittelen *Lifa* på YouTube og som livealbum. Opptredenen deres på Midgardsblot ble omtalt som en av de ti beste konsertene i 2017 av musikkmagasinet *[[Metal Hammer]]*.

I 2017 signerte bandet med plateselskapet Season of Mist, og i april 2018 ble de to tidligere selvutgitte albumene *Ofnir* og *Lifa* gjenutgitt på vinyl og CD. Bandets tredje studioalbum, *Drif*, ble utgitt i august 2022. Albumet nådde 9. plass i Tyskland og 25. plass i Østerrike.

Heilung har turnert omfattende med sine «ritualer» og opptrådt på en rekke store festivaler, blant annet Hellfest (2018 og 2022), Brutal Assault (2019 og 2023), Copenhell (2019), Tuska Open Air (2019), Midgardsblot (2019 og 2022), Roskilde (2024) og Glastonbury (2024).

I november 2024 annonserte bandet en europaturné for 2025, med et avsluttende show 17. august, etterfulgt av en planlagt pause.

### I populærkulturen

* Bandet komponerte lydsporet til dataspillet *Senua's Saga: Hellblade II*.
* Musikk av Heilung ble brukt i sesong seks av TV-serien *[[Vikings (TV-serie)|Vikings]]*.

## Musikalsk og visuell stil
Ifølge Faust viser bandnavnet «» (tysk for helbredelse) til bandets kunstneriske uttrykk:– Lytteren skal etterlates i en rolig og avslappet tilstand etter en magisk musikalsk reise som til tider er turbulent.Bandets innspillinger omfatter ikke bare musikk, men også dikt og talte partier. Faust benytter strupesang som kan minne om tibetanske eller mongolske tradisjoner, mens Juul bruker en hviskende vokalstil.

Tekstene er ofte basert på historiske kilder, som inskripsjoner og dikt fra tidlige europeiske kulturer. Språkbruken er variert og omfatter blant annet tysk, engelsk, gotisk, gammelhøytysk, islandsk, latin, gammelengelsk, urnorsk, urgermansk og gammelnorsk.

Bandet benytter instrumenter og gjenstander inspirert av historiske tradisjoner, blant annet trommer, bein og andre perkusjonsinstrumenter. Ifølge et intervju fra august 2018 omfatter instrumentbruken:

* trommer, blant annet én med hesteskinn malt med menneskeblod, to med hjorteskinn og én med geiteskinn
* bein, inkludert et menneskelig underarmsbein og hjortebein
* en rangle av bøffelhorn
* en leirrangle med menneskelig aske
* en hinduistisk rituell bjelle
* gjenstander fra templer
* et rekonstruert sølvbeger fra vikingtiden
* en ravanahatha (et strykeinstrument med opprinnelse i Sør-Asia)
* andre rangler, fløyter og perkusjonsinstrumenter

Bandmedlemmene opptrer i forseggjorte kostymer, dels inspirert av sibirske tradisjoner, dels basert på rekonstruksjoner av nordisk bronsealderbekledning.

## Medlemmer
**Nåværende medlemmer**

* Kai Uwe Faust – vokal (2014–)
* Christopher Juul – musikk, produksjon (2014–)
* Maria Franz – vokal (2015–)

**Sesjons-/turnémusikere**

* Jacob Hee Lund (2017–)
* Nicolas Schipper (2021–)
* Annicke Shireen (2018–)
* Mira Ceti (2021–)
* Emilie Lorentzen (2018–2022)
* Juan Pino (2017–2018)
* Alex Opazo (2017–2022)
* Jonas Lorentzen (2017–2018)

**Turnégruppe Europa («Heilung Warriors Europe»)**

* Espen Winther (2017–2018)
* Pan Bartkowiak (2017–2024)
* Faber Horbach (2017–2022)
* Leon Remie (2017)
* Marijn Sies (2017–2024)
* Ruben Terlouw (2017–)
* Jens de Vries (2017–2022)
* Gwydion Zomer (2017–)
* Martin Skou (2018–)
* Martin Kufahl (2018–)
* Emilie Lorentzen (2018)
* Mira Ceti (2019)
* Jarasol (2019–)
* Obban (2019–)
* Sami (2019–)
* Edward Boyter (2019–)
* Nadja Kalameiets (2019–)
* Janne van Ooij (2019–)
* Adélie (2022–)
* Chloe Bakker (2022–)
* Mitchell Bosch (2022–)
* Luca Borsoti (2022–)
* Jeff Coyard (2022–)
* Kristian (2022–)
* Katalin Papp (2022–)
* Steven Pilon (2022–)
* Annet Postma (2022–)
* Nina Schilp (2022–)
* Rowan Schuddeboom (2022–)

**Turnégruppe USA («Heilung Warriors USA»)**

* Alex Chabot (2020–)
* Danny Davies (2020)
* William Johnson (2020)

## Tidslinje

## Diskografi
**Studioalbum**

* *Ofnir* (2015, selvutgitt; gjenutgitt i 2018 på Season of Mist)
* *Futha* (2019, Season of Mist)
* *Drif* (2022, Season of Mist)

**Livealbum**

* *Lifa* (2017, Season of Mist)
* *Lifa Iotungard* (2024, Season of Mist)

## Utmerkelser

* Nominert i kategorien beste undergrunnsband under Metal Hammer Golden Gods i 2018.
* Vinner av kategorien World Traditional (delt med Wesli) under Independent Music Awards 2020 for sangen «Norupo».

## Se også

* Merseburgerformelen
* Eggja stein
* Wardruna

## Referanser